钦定古今图书集成/明伦汇编/氏族典/第223卷 > 《廖用贤尚友录》 > 巴蔓子
## 钦定古今图书集成/明伦汇编/氏族典/第223卷 > 《廖用贤尚友录》 > 巴蔓子

按，奇姓，通蔓子，巴国人，仕为将军。周末国乱，蔓子请
师于楚，许以三城。楚发兵救巴，遣使请城，蔓子曰：“藉
楚之灵，克济祸难。诚许楚王，城可，持吾头往谢，城不
可得也。”乃自刎。使者以蔓子首报楚王，王曰：“使我得
臣如蔓子者，用城何为？”乃以上卿之礼葬其首。巴人
亦以上卿礼葬其尸于施州。